بیناب کبابی!- محمد احمدی زاده
- توضیحات
- منتشر شده در جمعه, 19 دی 1393 01:50
غلامعلی حداد عادل:
مردم برای خوشحالی امام زمان، اسمامی فارسی بکار برند و از مغازاتی که اسامی فارسی ندارند جنس نخرند.
شالاپ، شالاپ، شالاپ....
.....
یئددینجی گؤیده، گئجه یاریسی بیر کیشی، قاچا قاچا تانرینین اوطاغینا ساری گئدیردی و بو سسلر ده اونون نایلون آیاق آلتیلارینین سسی ایدی.
قاپیلار آچیلدی. کیشی گیردی تانرینین مکانینا.
- ایلاهی سندن بیر خواهیشیم وار.
- نه اولموش منیم بندم، ایمام زمان!
- ایلاهی! اوره گیم سیخیلیب. حتمن گئنه یئر اوزونده کی توکانلارین بیریسی فارسجا یازماییب. ایزین وئرین گئدیم بیر باش چکیم.
اولسون گئده بیلرسن. هوببول جبرائیلین بوینونا سنی آپارسین.
..
جبرائیل نئچه گئجه گوندور گؤیده اوچوردو. ایکیسی ده آجالمیشدی. آخیرده دیله گلیب دئدی:
- یا ایمام! آخی بس نه زامان آشاغی اَنه جاغیق؟
- دوز دئییرسن من ده آجالمیشام.
بارماغی ایله آشاغیدا بیر یئری گؤستریب، دئدی:
- هله گئدک اوردا بیرآز یئمک آختاریب تاپاق، سونراسینا آلله کریمدی.
آشاغی اندیلر. ایمام زمان توکانین تابلوسونو گؤرجک آندا. نعره سسلری عرش اعلایا قالخدی:
- ای وای، ای وای، ای وای
- نه اولوب یا ایمام!
- گؤرموسن می؟ کور سان؟ باخ تابلودا نه یازیب؟
جبرائیل باخدی، گؤردو تابلودا یئکه یازیب
" بیناب کبابی"
ایچری گیردیلر. اوتوردولار. توکان صاحابی دئدی:
- نه ایستیرسیز؟
ایمام دئدی:
- "کباب بناب" گتیر.
- بیزده "کباب بناب" اولماز. "بیناب کبابی" وار فقط
جبرائیل یاواشجا توکانچینین قولاغینا فیسیلدار:
- ای قارداش! سنین ده مرضین وار ها ائله بیل. مگر گؤرمورسن، منیم یولداشیما فارسیسینی دئمه سن ناراحات اولور؟
توکان صاحابی گئتدی هره سینه بیر دنه کباب پیشیریب گتیردی. جبرائیل و ایمام زامان، بیر باخدیلار اؤز کبابلارینا بیرده اوبیری موشتریلرین کبابلارینا. ایمام هیرسلی هیرسلی کبابچینی چاغیریب دئدی.
- ائله بیل کی بیزی نابلد گؤردون هن؟
- نه اولوبدو کی؟
- نئیه بس بیزیم کباب بیر بارماق اوزونلوغوندادی، آمما اوبیری موشتریلرینکی بوشقابلاریندان دا ایکی مئتیر ائشیگه چیخیبدی؟
کبابچی گوله گوله ایمام زامانا دئدی:
- اوغلوم! اونلارینکی "بیناب کبابی"دی، آمما سیزینکی ایسه، "کباب بناب"دی
http://oi61.tinypic.com/2u46b14.jpg" target="_blank">View Raw Image">
http://oi61.tinypic.com/2u46b14.jpg" target="_blank">View Raw Image">
pes_Arab prs_Arab pes_Arab pes_Arab pes_Arab uig_Arab unk azb_Arab azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab nno_Latn nno_Latn